Sinclair User

Sinclair User estis komputila magazino dediĉita al la gamo de personaj komputiloj fare de Sinclair Research, plej specife al la ZX Spectrum (kvankam ĝi ankaŭ foje kovris arkadludojn). Komence publikigita de ECC Publications, kaj poste de EMAP, ĝi estis publikigita en Britio inter 1982 kaj 1993, kaj estis la plej longe eldonata magazino kiu temis pri Sinclair. La magazino enhavis novaĵojn, ludrecenzojn, antaŭrigardojn, konsilojn, helpon, kolumnojn, leterojn de legantoj, kaj ludodemonstraĵojn.

Historio
En la pli fruaj jaroj, la magazino valorigis la ŝercajn personecojn de pluraj el siaj kunlaborantoj, inkluzive de Bill "Nekoruptebla" Scolding, John "Fia" Gilbert, Chris "Manĝopaŭzo" Bourne, Richard Price (verkinto de la sekcio pri aventuraj konsiloj "Gordo Greatbelly"), kaj kolumnisto Andrew Hewson (fondinto de Hewson Consultants).

Dum la ĉefredaktora periodo de David Kelly, la magazino plivole kovris videoludajn novaĵojn, kaj prezentis pli kolorajn grafikojn danke al desegnisto Gareth "la Freneza Keltano". Dum la tempo de la ĉefredaktisto Graham Taylor, la magazino inkluzivis la bildstrian karakteron Kamikaze Bear ( "Kamikaza Urso"), kaj la tono de la publikaĵo ŝanĝiĝis de duonserioza magazino al io celita plivole al knaboj.

Altkvalitaj videoludoj estis distingitaj en recenzoj per la premio "Sinclair User Classic", kies emblemo estis volonte uzata kiel vendoargumento de la eldonintoj.https://worldofspectrum.org//pub/sinclair/games-adverts/b/Batman-TheMovie.jpg

En majo 1992, la iama rivala publikaĵo Crash estis inkludita en Sinclair User. Praktike, tio signifis nur la aldonon de la emblemo Crash! al la ĉefpaĝo de la magazino.

Timex Sinclair User
Mallongedaŭra krompublikaĵo, nomita Timex Sinclair User ankaŭ estis verkita por la usona merkato, kie versioj de Sinclair-komputiloj estis vendataj sub la nomo Timex Sinclair.

 Referencoj 

 Eksteraj ligiloj 
 Arkivo de magazinoj Sinclair User ĉe Internet Archive
 Sinclair User Magazine Online, neoficiala arkivo.

Kategorio:Komputilaj gazetoj
Kategorio:Videoludaj gazetoj